Griekwastad-verdagte getuig | Maroela Media
Regterpresident Frans Kgomo hoor tans getuienis aan in die hofsaak van die tiener wat verdink word van die moord op Deon Steenkamp (44), sy vrou Christelle (43) en hul dogter Marthella (14) op hul plaas Naauwhoek buite Griekwastad op 6 April 2012.
Staatsaanklaer Hannes Cloete het aan die tiener gesê dat 'n groot, sterk man soos Deon Steenkamp nie sou toelaat dat 'n vreemdeling deur sy huis stap nie. "Ons weet nou dat die vuurwapens wat gebruik is, in die kluis was. Ons weet wat gedoen moet word om by die kluis uit te kom: deur die kombuis, sitkamer, af in die gang, in die kamer in, en dan moet die kluis oopgemaak word en die vuurwapens moet uitgehaal word." Cloete het gesê daar was geen teken van 'n struweling in die huis nie. "Daar is geen kans dat Deon enigiemand sou toelaat om verby hom te gaan nie," het hy gesê. Hy wou by die seun weet hoe die aanvaller of aanvallers dit sou kon regkry. "Ek weet nie," het hy gesê.
Cloete het dit verder aan hom gestel dat, indien sy weergawe die waarheid is, iemand reeds in die huis moes wees. Die staat het aangevoer dat dit onmoontlik sou wees. Cloete wou ook by die seun weet waarom sy verdediging nie enige bewyse in twyfel getrek het wat die staat ingedien het nie, aangesien dié bewyse teenstrydig is met sy weergawe. "Ek weet nie hoekom ek dit gemis het nie," het hy geantwoord.
Die aanklaer het die seun vroeër in kennis gestel dat die staat aanvoer dat hy drie mense vermoor het, probeer het om een van hulle te verkrag, en aan die polisie gejok het. "Ja, u edelagbare," het hy in Afrikaans geantwoord.
"Ons gaan toets om te kyk of dit wat jy gesê het die waarheid kan wees," het Cloete gesê voordat hy met sy kruisverhoor begin het.
Die seun het onder kruisverhoor aan Cloete gesê dat hy die vuurwapens langs die plaaspad opgetel het sodat die aanvallers, indien hulle nog in die omgewing was, kon sien hy is gewapen. "Dit kan nie die waarheid wees nie. Dan sou jy dit nie op die agterste sitplek [van die voertuig] neergesit het nie," het Cloete gesê.
Die staatsaanklaer wou by die seun weet hoe dit moontlik was dat hy die vuurwapens langs die pad kon sien. "Daar is getuienis voor die hof dat dit wat jy oor die vuurwapens sê, nie moontlik kan wees nie."
Willem Coetzee, die seun se prokureur, het Maandagoggend voordat die hofverrigtinge begin het, die seun na die getuiebank geroep as eerste getuie nadat die staat sy saak verlede week afgehandel het.
Die hofsaak duur Dinsdag voort.
Alles dui daarop dat hy skuldig is. Vir sy onthalwe moet hy de waarheid praat en sal net in sy guns tel.
As mens kyk na bewyse in die hof, weerspreek al die bewyse mekaar, maar nog steeds dink mense die kind is skuldig…..dink hulle probeer hom in 'n blik druk. Die ondersoek is maar baie swak behartig!
Eksenet Sê jou sê ????????????????????????????????????????!!!!!!!!!!!!!!!!!!!!!!!!!!!!!!!!!!!!!!
Ek sou so graag wou glo hierdie seun is onskuldig! Ek is nie 'n regsgeleerde nie, so verskoon as ek 'n foutjie maak Seg hehe….Maar dit lyk dan nou vir my of hy WEL iets daarmee te doen gehad het. Wat moes hom tot dit gedryf het?
Mens kan sien jy is n ou fossiel jy het niks beters om te doen behalwe om ander mense se comments te lees en klomp snert kwyt te raak nie. Ek gaan beslis nie meer my tyd mors met n ou man nie. Anders as jy het ons ordentlike mense n werk. Jy sit seker op die stoep en dink klomp snert uit. Kry vir jou n stokperdjie OOM.